এগ্রিভিউ২৪.কম ডেস্ক: সিরাজগঞ্জ জেলা সদরে রাজস্ব খাতের বার্লির মাঠ দিবস পালিত। ২০১৭-১৮ অর্থবছরে রবি মৌসুমে রাজস্ব বাজেটের আওতায় নতুন জাত ও প্রযুক্তি সম্প্রসারণে স্থাপিত বার্লি প্রদর্শনী ও চাষে উদ্বুদ্ধকরণের লক্ষ্যে গতকাল ০৮/০৪/২০১৮ ইং রোজ রবিবার বিকালে মাঠ দিবস অনুষ্ঠিত হয়। কৃষি সম্প্রসারণ অধিদপ্তর, সিরাজগঞ্জ সদরের আয়োজনে নিয়োগীবাড়ী, মেছড়া ইউনিয়নে অনুষ্ঠানেট আয়োজন করা হয়। অনুষ্ঠানে প্রধান অতিথি হিসেবে উপস্থিত ছিলেন কৃষিবিদ মোঃ আরশেদ আলী,উপপরিচালক, কৃষি সম্প্রসারণ অধিদপ্তর, সিরাজগঞ্জ। বিশেষ অতিথি হিসেবে ছিলেন কৃষিবিদ মোঃ আব্দুল্লাহ, অতিরিক্ত উপপরিচালক (পিপি), কৃষিবিদ মোঃ রোস্তম আলী, উপজেলা কৃষি অফিসার,সদর ও কৃষিবিদ জেরিন আহমেদ,কৃষি সম্প্রসারণ অফিসার,সদর।